MOOSES loomisloo aruande autor
Usk on loodetava tõelisus, nähtamatute asjade tõendus.
Usus me mõistame, et maailmad on valmistatud Jumala sõna läbi,
nii et nägematust on sündinud nähtav.
Alguses oli Sõna. Ja Sõna oli Jumala juures.
Ja Sõna oli Jumal.
Seesama oli alguses Jumala juures.
Kõik on tekkinud tema läbi ja ilma temata ei ole tekkinud midagi, mis on tekkinud.
Alguses lõi Jumal taeva ja maa.
Alguses! Alguses lõi Jumal taeva ja maa.
LOOMINE: Maa on tunnistajaks
Maa oli tühi ja paljas.
Pimedus oli sügavuse peal.
Ja Jumala Vaim hõljus vete kohal.
Ja Jumal ütles: "Saagu valgus!"
Ja valgus sai.
Jumal nägi, et valgus oli hea.
Ja ta lahutas valguse pimedusest.
Jumal nimetas valguse päevaks ning pimeduse ta nimetas ööks.
Siis sai õhtu ja sai hommik - esimene päev.
Ja Jumal ütles: "Saagu laotus vete vahele ja see lahutagu veed vetest."
Nii tegi Jumal laotuse ja see lahutas veed, mis olid laotuse all, vetest selle kohal.
Ja nii sai.
Ja Jumal nimetas laotuse taevaks.
Siis sai õhtu ja sai hommik - teine päev.
Ja Jumal ütles: "Veed kogunegu taeva all ühte paika."
"Ja saagu kuiv maa nähtavaks." Ja nii sai.
Ja Jumal nimetas kuiva pinna maaks, ja veekogu ta nimetas mereks.
Ja Jumal nägi, et see oli hea.
Siis ütles Jumal: "Maast tärgaku haljas rohi, seemet kandvad taimed
ja viljapuud, mille viljas on nende seeme, nende liikide järgi maa peale."
Ja nõnda sündis.
Maa lasi võrsuda haljast rohtu, seemet kandvaid taimi nende liikide järgi
ja viljapuid, mille viljas on nende seeme, nende liikide järgi.
Ja Jumal nägi, et see oli hea.
Siis sai õhtu ja sai hommik - kolmas päev.
Ja Jumal ütles: "Saagu valgused taevasse, eraldama päeva ööst."
"Tähistagu need seatud aegu, päevi ja aastaid."
"Olgu nad valgustuseks taevalaotuses, valgustuseks maale."
Ja nõnda sündis.
Jumal tegi kaks suurt valgust:
suurema valguse valitsema päeval
ja väiksema valguse valitsema öösel.
Ta tegi ka tähed.
Jumal pani need taevalaotusse, et nad valgustaksid maad;
ja valitseksid päeval ja öösel ja eraldaksid valguse pimedusest.
Ja Jumal nägi, et see oli hea.
Siis sai õhtu ja sai hommik - neljas päev.
Ja Jumal ütles: „Vesi kihagu elavaist olendeist."
"Ja maa peal lennaku linnud taevalaotuse poole!”
Jumal lõi suured mereloomad ja kõiksugu elavad olendid, kellest vesi kihab,
nende liikide järgi.
Ja kõiksugu tiibadega linnud nende liikide järgi.
Ja Jumal nägi, et see oli hea.
Jumal õnnistas neid ja ütles: „Olge viljakad ja teid saagu palju,
täitke mere vesi, ja lindusid saagu palju maa peale!”
Siis sai õhtu ja sai hommik - viies päev.
Ja Jumal ütles: „Maa toogu esile elavad olendid nende liikide järgi,
kariloomad ja roomajad ja metsloomad nende liikide järgi!”
Ja nõnda sündis.
Jumal tegi metsloomad nende liikide järgi.
Ja kariloomad nende liikide järgi ja kõik roomajad maa peal nende liikide järgi.
Ja Jumal nägi, et see oli hea.
Siis Jumal ütles: „Tehkem inimesed oma näo järgi, meie sarnaseks."
Issand Jumal valmistas inimese mullast
ja puhus tema ninasse eluhinguse:
nõnda sai inimene elavaks hingeks.
Siis Jumal ütles: "Valitsegu nad kalade üle meres, lindude üle taeva all,
loomade üle ja kogu maa üle ja kõigi roomajate üle, kes maa peal roomavad!"
Ja Jumal lõi inimese oma näo järgi.
Jumala näo järgi lõi ta tema:
ta lõi tema meheks ja naiseks.
Ja Jumal õnnistas neid, ja Jumal ütles neile:
„Olge viljakad ja teid saagu palju,
täitke maa ja alistage see enestele;
valitsege kalade üle meres, lindude üle taeva all ja kõigi loomade üle, kes maa peal liiguvad!”
Siis Jumal ütles: „Ma annan teile kõik seemet kandvad taimed kogu maal
ja kõik puud, mis kannavad vilja, milles on nende seeme.
Need olgu teile roaks!
Ja kõigile loomadele maa peal ja kõigile lindudele taeva all
ja kõigile roomajaile maa peal, kelles on elav hing,
annan ma kõiksugu haljast rohtu toiduks."
Ja nõnda sündis.
Jumal vaatas kõike, mis ta oli teinud, ja see oli väga hea.
Siis sai õhtu ja sai hommik - kuues päev.
Nõnda on taevas ja maa ning kõik nende väed valmis saanud.
Jumal oli lõpetanud seitsmendaks päevaks oma töö, mis ta tegi.
Ta hingas seitsmendal päeval kõigist oma tegudest, mis ta oli teinud.
Siis Jumal õnnistas seitsmendat päeva ja pühitses seda,
sest ta oli siis hinganud kõigist oma tegudest, mis Jumal luues oli teinud.
Pea meeles, et sa pead hingamispäeva pühitsema!
Kuus päeva tee tööd ja toimeta kõiki oma talitusi,
aga seitsmes päev on Issanda, sinu Jumala hingamispäev.
Siis sa ei tohi toimetada ühtegi talitust, ei sa ise ega su poeg ja tütar
ega su sulane ja teenija, ega su veoloom ega võõras, kes su väravais on!
Sest kuue päevaga tegi Issand taeva ja maa, mere ja kõik, mis neis on,
aga ta hingas seitsmendal päeval.
Seepärast Issand õnnistas hingamispäeva ja pühitses selle.